ДО КОМИСИЯТА ПО ОКОЛНАТА СРЕДА И ВОДИТЕ

ПРИ НС

С Т А Н О В И Щ Е

От Зорница Стратиева

по законопроект за изменение и допълнение на Закона за устройство на Черноморското крайбрежие, № 902-01-8/26.02.2019 г.

**УВАЖАЕМА ГОСПОЖО ВАСИЛЕВА,**

**УВАЖАЕМА** **ГОСПОЖО ШЕВКЕД,**

**УВАЖАЕМИ ГОСПОДИН ВЕСЕЛИНОВ**

Във връзка с публикувания в интернет страницата на Народното събрание Закон за изменение и допълнение на Закона за устройство на Черноморското крайбрежие, № 902-01-8/26.02.2019 г., представям на Вашето внимание становище с предложения за промени в законопроекта, както следва:

**Към чл. 10, ал.2 се създава нова точка 9:**

„строителство в териториите, попадащи в защитени зони по чл. 6, ал.1, т.1 и т.2 от Закона за биологичното разнообразие, както и в териториите, попадащи в морските плажове за природосъобразен туризъм.“

**Към чл.11, ал.2 се създава нова точка 5:**

„строителство в териториите, попадащи в защитени зони по чл. 6, ал.1, т.1 и т.2 от Закона за биологичното разнообразие, както и в териториите, разположени зад морските плажове за природосъобразен туризъм.“

***Мотиви***:

Ние се обявяваме за прекратяване на вандалското хаотично застрояване на Черноморското крайбрежие, което унищожава природата и биоразнообразието и подкопава възможностите за развитие на качествен и устойчив многосезонен туризъм с висок степен на добавена стойност за местните общности.

С уважение,

Зорница Стратиева